Nɛ kɛ ji e he hia nɛ o nu Baiblo mi munyu ko sisi saminya bɔ nɛ pee nɛ o kɛ tsu ní hu nɛɛ? Kaselɔ Yakobo ngma ke: “Ke nyɛ ti nɔ ko hia juɛmi ɔ, ha nɛ e ya nɔ nɛ e hi Mawu bie, ejakaa e haa nihi tsuo nɔ́ faa nɛ́ hɛ mi kami be mi, nɛ e maa ngɔ kɛ ha lɛ.” (Yakobo 1:5) Mo tsu o sɔlemi ɔ he ní kɛ gu Baiblo ɔ nɛ o maa kane kɛ e mi tsɔɔmi ɔmɛ nɛ o kɛ ma tsu ní ɔ nɔ. (Yakobo 1:23-25) Ke o pee jã a o maa na bɔ nɛ Baiblo ɔ mi ga womi ɔmɛ a he ngɛ se na mi ha.